VNT ยิ้มร่า ปี 58 พลิกกำไร 566.02 ลบ. เตรียมจ่ายปันผล 0.40 บ./หุ้น XD 9 พ.ค.59
VNT ยิ้มร่า ปี 58 พลิกกำไร 566.02 ลบ. จากปีก่อนขาดทุน 963.72 ลบ. หลังต้นทุนลดฮวบ เตรียมจ่ายปันผล 0.40 บ./หุ้น XD 9 พ.ค.59 กำหนดจ่ายปันผล 27 พ.ค.59

18 ก.พ. 2559

บริษัท วีนิไทย จำกัด (มหาชน) หรือ VNT รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 566.02 ล้านบาท หรือมีกำไรสุทธิ 0.48 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 963.72 ล้านบาท หรือขาดทุนสุทธิ 0.81 บาทต่อหุ้น
โดยผลการดำเนินงานในช่วงดังกล่าวพลิกกำไรเนื่องจากต้นทุนขายในปี 2558 จำนวน 14,769 ล้านบาท ลดลงจากปี 2557 จำนวน 1,607 ล้านบาท สาเหตุหลักมาจากราคาเฉลี่ยของเอธิลีนที่ลดลงตามราคานํ้ามันดิบ
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.40 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 9 พ.ค. 2559 และกำหนดจ่ายเงินปันผลในวันที่ 27 พ.ค. 2559